Վասիլի Կուզնեցով

Վասիլի Վասիլևիչ Կուզնեցով (), խորհրդային պետական ու հասարակական գործիչ, դիվանագետ, սոցիալիստական աշխատանքի հերոս (1971 թվական)։

ՍՄԿԿ անդամ 1927 թվականից։ 1926 թվականին ավարտել է Լենինգրադի պոլիտեխնիկական ինստիտուտը։ 1927-1931 թվականներին և 1933-1937 թվականներին աշխատել է մետալուրգիական գործարաններում, 1931-1933 թվականներին արտասահմանում ուսումնասիրել է մետալուրգիական գործը։ 1940-1943 թվականներին եղել է ԽՍՀՄ Պետպլանի նախագահի տեղակալ, 1944-1953 թվականներիին՝ ՀԱՍԿԽ-ի նախագահ, 1953-1955 թվականներին՝ ԽՍՀՄ արտաքին գործերի մինիստրի տեղակալ, 1955-1977 թվականներին՝ առաջին տեղակալ։ 1979 թվականի մարտից՝ ԽՍՀՄ Գերագույն խորհրդի Նախագահության նախագահի առաջին տեղակալ։ ԽՄԿԿ XIX-XXII համագումարների պատգամավոր, 1952 թվականից՝ ՍՄԿԿ ԿԿ-ի անդամ, 1952-1953 թվականներին՝ ԿԿ-ի նախագահության անդամ։ 1977 թվականից՝ ԿԿ-ի քաղբյուրոյի անդամության թեկնածու։ ԽՍՀՄ II—X գումարումների Գերագույն խորհրդի դեպուտատ։ Արժանացել է ԽՍՀՄ պետական մրցանակի (1941 թվական)։ Պարգևատրվել է Լենինի 5 և երեք այլ շքանշաններով։

Ծանոթագրություններ 

Ռուս հասարակական գործիչներ
Մոսկվա քաղաքում մահացածներ
Խորհրդային դիվանագետներ
Նովոդևիչյան գերեզմանատանը թաղվածներ
Ստալինյան մրցանակի դափնեկիրներ
Ռուս դիվանագետներ
ԽՄԿԿ անդամներ
ԽՄԿԿ 27-րդ համագումարի պատվիրակներ
ԽՍՀՄ ԳԽ 10-րդ գումարման պատգամավորներ
Խորհրդային ճարտարագետներ
Խորհրդային պետական գործիչներ